Diari Oficial de la Generalitat Valenciana


Sumari del DOGV 4988, del 19-04-2005 (2005/3877)

RESOLUCIÓ de 8 d'abril de 2005, de la Conselleria d'Economia, Hisenda i Ocupació, per la qual es complix la sentència dictada per la Sala Contenciosa Administrativa del Tribunal Superior de Justícia de la Comunitat Valenciana, de data 27 de maig de 2003, en virtut de la qual es declara contrària a dret l'Ordre de 21 de setembre de 1999 de l'aleshores Conselleria d'Economia, Hisenda i Administració Pública de la Generalitat Valenciana, per la qual es va aprovar la delimitació de la via pecuària Colada del Mar i Torre de la Sal, en el tram que discorre pel terme municipal de Cabanes (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/3877


Data del document
:   08-04-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Cabanes
    * municipi
    * ramat
    * execució de sentència
    * via rural
    * legislació

RESOLUCIÓ de 8 d'abril de 2005, de la Conselleria d'Economia, Hisenda i Ocupació, per la qual es complix la sentència dictada per la Sala Contenciosa Administrativa del Tribunal Superior de Justícia de la Comunitat Valenciana, de data 27 de maig de 2003, en virtut de la qual es declara contrària a dret l'Ordre de 21 de setembre de 1999 de l'aleshores Conselleria d'Economia, Hisenda i Administració Pública de la Generalitat Valenciana, per la qual es va aprovar la delimitació de la via pecuària Colada del Mar i Torre de la Sal, en el tram que discorre pel terme municipal de Cabanes (Castelló). [2005/Q3877]
  
Per l'Advocacia de l'Estat, en representació de l'administració estatal, s'ha interposat recurs contenciós administratiu número 03/768/2000 contra l'Ordre de la Conselleria d'Economia i Hisenda, de data 21 de setembre de 1999, que va aprovar la delimitació de la via pecuària denominada Colada del Mar i Torre de la Sal, en el tram que discorre pel terme municipal de Cabanes (Castelló).
  
Este recurs va finalitzar per la sentència dictada per la Sala Contenciosa Administrativa del Tribunal Superior de Justícia de la Comunitat Valenciana, de data 27 de maig de 2003, en virtut de la qual es declara contrària a dret l'Ordre de 21 de setembre de 1999 de l'aleshores Conselleria d'Economia, Hisenda i Administració Pública de la Generalitat Valenciana per la qual es va aprovar la referida delimitació.
  
En virtut del que exposa i de conformitat amb el que disposen els articles 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de complir les sentències i la resta de resolucions fermes dictades per jutges i tribunals.
  
Vist el que disposa l'article 72.2 de la Llei 29/1998, de 13 de juliol, Reguladora de la Jurisdicció Contenciosa Administrativa, i de conformitat amb les competències atribuïdes per l'article 164 de la Llei 3/1986, de 24 d'octubre, de Patrimoni de la Generalitat Valenciana, a l'antigament denominada Conselleria d'Economia, Hisenda i Administració Publica, actualment Economia, Hisenda i Ocupació, aplicable al cas per haver-se dictat per aquella conselleria l'ordre objecte de la sentència, resolc:
  
Primer
  
Publicar en el Diari Oficial de la Generalitat Valenciana el veredicte de sentència dictada per la Sala Contenciosa Administrativa del Tribunal Superior de Justícia de la Comunitat Valenciana, de data 27 de maig de 2003, que literalment diu:
  
«Estimem el present recurs contenciós administratiu interposat per l'advocat de l'estat, contra l'Ordre de 21 de setembre de 1999, de la Conselleria d'Economia, Hisenda i Administració Pública de la Generalitat Valenciana, per la qual s'aprova la delimitació de la via pecuària Colada del Mar i Torre de la Sal, en el tram que discorre pel terme municipal de Cabanes (Castelló), i contra la desestimació per silenci administratiu del requeriment efectuat pel Ministeri de Medi Ambient, de 3 de març de 2000, respecte al traçat pel tram indicat.
  
Així mateix, es declara la inadmissibilitat del present recurs contenciós als compareguts Vicente Claret Tejedor i María Martí Alonso, amb reserva de les accions civils sobre qüestions de propietat que els puguen afectar, amb motiu de la delimitació indicada.
  
No es fa expressa imposició de costes».
  
Segon
  
Ordenar el compliment de la sentència referida en els seus propis termes.